Vakok és Gyengénlátók Közép-Magyarországi Regionális Egyesülete

Nagymaros-Visegrád körjárat a Dunán
2023-08-26 09:15 - 16:00 (Europe/Budapest) | Nagymaros-Visegrád körjárat a Dunán
Vonattal megyünk Nagymarosra, ott hajóáa szállunk, másfél órás hajóú vár ránk, majd vonnattal visszatérünk Budapestre.

Kirándulás Szilvásváradra
2023-08-29 07:00 - 20:00 | Szilvásvárad
2023. augusztusi programunk szervezésekor igyekeztünk jó lóra tenni!
Úgy gondoljuk sikerült is.
Magyarország méltán híres a Lipicai ménesgazdaságban nevelt lovairól. A ménesgazdaság múzeumában a régmúlt idők lovas kocsijait tekintjünk meg, majd megismerkedünk a ménes történetével is.
A délutáni programon a Fátyol vízesés rabolhatja el szívünket.
A program időtartama előreláthatóan egész nap,
A kirándulás alatt folyamatos szükség lesz kísérő segítségére
A csoport maximális létszáma 25 fő, melyet a jelentkezések sorrendjében fogunk feltölteni.
A programra előzetes bejelentkezés szükséges legkésőbb 2023. augusztus 20. 12:00-ig! Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük! ( A létszám betelt)

Augusztusi klubnap a XVIII. kerületi Bókay Kertben
2023-08-30 15:00 - 17:00 | Bókay Kert, Szélmalom utca 33., Budapest, 1181, Magyarország
Ezúttal a szabadban, a kötetlen kikapcsolódás kap főszerepet: beszélgetés, játék, sport és árnyékban hűsölés a nagy melegben. Nyári élménybeszámolót tartunk és egy hűsítő dinnye partyval zárjuk a napot.
Részvételi szándékodat kérlek, jelezd a lenti elérhetőségek valamelyikén.

VGYKE - Projektzáró rendezvény FOF 2022-C-2675
2023-08-31 10:00 - 11:00
Kedves Partnereink!
Sok szeretettel hívunk mindenkit a „Közösség lámpásai” a látássérült emberek közösségbe szervezése FOF 2022-C-2675 online projektzáró eseményünkre, ahol közösen értékeljük a megvalósult programokat és beszámolunk az elért eredményekről.
A VGYKE évek óta sikeresen pályázik az NSZI által meghirdetett FOF pályázatain. 2021 után 2022-ben újabb lehetőséget kaptunk, „A közösség lámpásai” mentori hálózata által szervezett látássérült helyi közösségek megerősítésére, tartalmas szabadidős programok, kirándulások, múzeum látogatások szervezésére, a látássérültek társadalmi életben való aktivitásának növelésére.
A programok megtervezésekor előzetes igényfelmérést végeztünk a látássérült tagjaink körében. Rendkívül népszerűek az akadálymentesített színházi előadások, múzeumi tárlatvezetések, így az aktuálisan meghirdetett színházak és rendezvények programjai közül válogattunk. Közösségi Civilszervezőink Budapest 20 kerületében dolgoznak (II., III., IV., VI., VII., VIII., XI., X., XI., XII., XIII., XIV., XVI., XVII., XVIII., XIX., XX., XXI., XXII., XXIII.), ezekben a kerületekben kerestünk a programok megszervezésére alkalmas helyszíneket. Összesen 20 külső helyszínen megvalósuló szabadidős program, 16 saját riport, 86 online klub (facebook felületen), megvalósítását vállaltuk.
Az esemény csatlakozási linkje:
https://meet.google.com/kam-qwcq-yno
Az eseményről felvétel készül, melyet a VGYKE hivatalos YouTube csatornájára fogunk feltölteni.
Fodor Ágnes
elnök
A programok a Belügyminisztérium és a Slachta Margit Nemzeti Szociálpolitikai Intézet támogatásával valósultak meg.

Klubnap ferencváros
2023-09-01 14:00 - 16:00
Meghívott vendég: Nemes Nagy Tünde elnök Szabolcs Szatmár-Bereg Megyei elnök

Klubnap, Ügyfélszolgálat
2023-09-05 14:00 - 16:30 | Csekovszky Árpád Művelődési Ház, Hősök tere 9.
Ismerkedés az ügyfélszolgálat tevékenységével, tagdíj befizetési lehetőség

Szeptemberi klub: támogató szolgálat és szilvásváradi élménybeszámoló
2023-09-06 07:00 - 20:00 | Újpesti Kulturális Központ: Ifjúsági Ház (Budapest, 1042. István út 17-19.) I. emelet 117. terem (a terem változhat)
Kedves Tagjaink, kedves Kisérők!
Szeretettel hívunk szeptemberi klubunkra, melynek vendége Szabó Pálma Edina, aki a VGYKE Louis Braille Támogató Szolgálatának egyik, sok tagtársunk által elismert és kedvelt, rutinos munkatársa. Pálma a Támogató Szolgálat munkájáról fog nekünk mesélni – hogyan dolgoznak, ki és milyen módon veheti igénybe az általuk kínált segítséget.
Csatlakozz hozzánk, hogy közösen vitassuk meg a hallottakat és esetleges kérdéseid! Némi harapnivaló és üdítő mellett pedig ki-ki elmesélheti, mi volt számára a legkülönlegesebb tapasztalás legutóbbi, szilvásváradi kirándulásunkon – így azok is részesülhetnek kicsit az élményből, akik ezúttal nem tudtak velünk tartani.
Várjuk minden kedves tagunkat és kísérőiket!
Az esemény Facebook-linkje:
https://fb.me/e/aZvF2zadx

Szeptemberi klub: támogató szolgálat és szilvásváradi élménybeszámoló
2023-09-06 15:00 - 17:00 | Újpesti Kulturális Központ: Ifjúsági Ház

Kitelepülés Ferencvárosi lakótelepi mulatság
2023-09-09 14:00 - 18:00 | Ferencvárosi József Attila lakótelep
A ferencvárosi József Attila lakótelepen “Lakótelepi mulatságon” kitelepülés

Bemutatkozik Ruzsa Viktor, a Civil Rádió munkatársa.
2023-09-11 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A résztvevők megismerkedhetnek Ruzsa Viktorral, aki rádióskét dolgozik már vek óta. Mesél nekik munkája mikéntjéről és kezdetéről.

Információk a közbiztonságról
2023-09-13 14:00 - 15:00 | Zuglói Civil Ház, Csertő park 12., Budapest, 1144
Kedves tagok, kísérők, érdeklődők!
Szeretettel hívunk szeptemberi klubnapunkra, melynek vendége Sebőkné Barad Márta rendőr törzsszászlós a XIV. kerületi Rendőrkapitányság körzeti megbízottja, akitől fontos információkat hallhatunk arról, hogy mire figyeljünk, milyen újabb csalások történnek és egyéb közérdekű információkról. Kérdéseinkre hasznos tanácsokat kaphatunk.
Minden érdeklődőt várunk szeretettel!

Kirándulás a béke szigetére
2023-09-13 14:00 - 15:30 | Újpesti Kulturális Központ: Ifjúsági Ház (Budapest, 1042. István út 17-19.) I. emelet 117. terem (a terem változhat)
Kedves klubtagunk, tisztelt érdeklődő!
Állandó fáradtság gyötör, ám mégsem tudsz egy igazán jót aludni? Szükséged lenne legalább néhány perc háborítatlan nyugalomra, hogy feltöltődhess? Annyi stressz ér mostanában, hogy a benned halmozódó feszültség már fájdalmat okoz? Szereted a tibeti hangtálak éteri, zengő hangját?
Neked való következő programunk, ha csak egyetlen kérdésre is igennel válaszoltál! A tibeti hangtál néven ismert rezgőtálakat ugyanis ősidők óta használják a keleti kultúrákban gyógyítási, meditációs és egyéb relaxációs célokra. Az általuk keltett rezgések révén energetizáló, lazító, stressz- és fájdalomcsökkentő hatást fejtenek ki. Krayné Faragó Zsuzsanna, a Gong Akadémia egyik alapítója, aki 2004 óta dolgozik a hangmunka területén, felajánlott nekünk egy hangfürdőt, amit klubjaink bejáratott helyszínén, az újpesti Ifjúsági Házban tarthatunk meg. Rövid testlazító relaxációval kezdünk, majd elmerülünk a hangok és rezgések világában. A hangtálakból és a gongból érkező hangok ellazítják a testet és az elmét is, oldják a stresszt, a testben lévő blokkokat.
A hangfürdő végén, aki szeretné, kézbe veheti a hangtálakat, kipróbálhatja a rezgésüket, és mód nyílik a kérdések megválaszolására is!
A hangfürdőt székeken ülve és fekve is lehet élvezni. Aki az utóbbira vágyik, hozhat magával egy polifoamot, ill. egy fej alá való párnát; de korlátozott mértékben az Ifjúsági Ház is tud kölcsönözni néhány szivacsot. Fontos, hogy aki szívritmus szabályozóval él, vagy epilepsziás, vagy a terhesség első trimeszterében van, annak nem javasolt a részvétel.
Programunk ingyenes, de regisztrációköteles. Kérünk benneteket, hogy részvételi szándékotokat feltétlenül jelezzétek 2023. szeptember 11. 12:00-ig, mert tudnunk kell, hogy hány főre készüljünk!
Programunk további részletei Facebook-eseményünkben olvashatóak (a link Facebook-profil megléte nélkül is megtekinthető):
https://fb.me/e/1yEOnfeRy
A hangfürdő tervezett időtartama 90 perc, a csoport létszáma legfeljebb 30 fő.
Jelentkezni 2023. május 29. 12:00-ig lehet elérhetőségeinken.
Várunk szeretettel!

Külső program, hangfürdő
2023-09-16 08:00 - 17:00 | Újpesti Ifjúsági Ház, István u. 17-19
Hangfürdő Újpesten

Látogatás a Postamúzeumba
2023-09-19 10:00 - 12:00 | Postamúzeum (1068 Budapest Benczúr utca 27.)
2023. szeptember 19.-én ellátogatunk a Postamúzeumba, ahol tárlatvezetéssel megismerhetjük a vezetékes, illetve vezeték nélküli távközlést, a hagyományos posta eszközeit, valamint lehetőségünk nyílik megtekinteni a 17. századtól napjainkig viselt postai egyenruhákat

Erzsébetváros szeptemberi klubnapja az Alko-Soft-tal
2023-09-21 10:00 - 14:00 | 1077. Budapest, Nagydiófa utca 34. (KlauDió Civil Központ)
A résztvevők találkozhatnak Dvariecki Bálinttal, az Alko-Soft BT munkatársával, aki bemutatja tevékenységüket.

Meghívó - Lámpás klubvezető váltás lesz Óbudán
2023-09-22 10:00 - 12:00 | Békásmegyeri Közösségi Ház, Csobánka tér 5., Budapest,, 1039
Rendhagyó klubnap lesz a harmadik kerületben. Vasné Pintér Teréz a harmadik kerületi látássérültek Lámpás klubjának vezetője nyugdíjba megy. Ruzsa Viktor közösségi civil szervező veszi át a klub vezetését.

Békásmegyeri Közösségi Ház 1039 Budapest, Csobánka tér 5.
2023-09-22 10:00 - 12:00 | Békásmegyeri Közösségi Ház 1039 Budapest, Csobánka tér 5.
Vasné Pintér Teréz klubvezető nyugdíjba megy. Októbertől Ruzsa Viktor Közösségi civil szervező veszi át a klub vezetését. Váratlanul eljöttek és ezzel meglepetést szereztek a Lámpás kollégák. Ajándékaik egyike volt egy világító Lámpás. A tagokkal együtt idézték fel az elmúlt évek örömteli eseményeit.

Szabadulószoba
2023-09-23 11:15 - 12:15 | Budapest Gát utca 39
A karib tenger kalózai-vajon milyen kalózok leszünk, kiszabadulunk az ismereteink birtokában?

Látogatás a Gödöllői Grassalkovich Kastélyba
2023-09-24 11:00 - 17:00 | 2100. Gödöllő, Grassalkovich-kastély 5852.
A XIII. kerületi Lámpás klub tagjai ellátogatnak a Gödöllői Grassalkovich Kastélyba

Teadélután az Angyalföldi Lámpás Klubon
2023-09-25 15:00 - 17:00 | 1134. Budapest, Tüzér u. 56-58.
A XIII. kerületi Lámpás klub tagjai teadélutánt tartanak

Program - Vakok Kertjébe látogatunk
2023-09-26 15:00 - 17:00 | Városliget, Budapest, 1146, Magyarország
A felújított Vakok kertvében a kikapcsolódást kínáló eszközöket kipróbáljuk, és közben jól elbeszélgetünk.

Szeptemberi klubnap a XVIII. kerületben az esélyegyenlőségről
2023-09-27 15:00 - 17:00 | Kondor Béla Közösségi Ház, Kondor Béla sétány 8., Budapest, 1181
Vendégünk lesz Kőhegyi Edit esélyegyenlőségi referens, a XVIII. kerület Pestszentlőrinc-Pestszentimre Önkormányzatának munkatársa. Beszélgetünk a munkájáról, feladatairól, az esélyegyenlőség biztosításában elért sikerekről és persze kudarcokról. valamint a kerületben élő látássérült lakosok életviteléről, problémáiról. Természetesen kérdésekkel, javaslatokkal is fordulhattok vendégünkhöz.

Rendvédelmi Nap a Pestszentimrei Sportkastélyban
2023-09-28 10:00 - 14:00 | Pestszentimrei Sportkastély, Kisfaludy utca 33/c, Budapest, 1188, Magyarország
A BRFK XVIII. Kerületi Rendőrkapitányság vendégeként részt vehetünk a Sportkastélyban megrendezésre kerülő Rendvédelmi Napon, melyen színes program várja az érdeklődőket. Bemutatkozik: a Magyar Honvédség – lövészet, Katasztrófavédelem – tűzoltóautó, Közlekedési Főosztály – biztonsági öv szimulátor, Bűnügyi Bevetési Osztály – faltörőkos, RRI – repülőtéri munka, SOS Mentőkutyás Egyesület – mentőkutyás munka, Hagyományőrző Rendőrszázad – old timer járművek és kutyák, stb. Állomásról-állomásról haladva csoportosan lesz lehetőség a különböző szervezetek munkájának megismerésére.
Szükség esetén kísérőt hozz magaddal, mi nem tudunk biztosítani.
A rendezvényen való részvétel előzetes bejelentkezéssel lehetséges, ezért kérlek, részvételi szándékodat jelezd a megadott elérhetőségek valamelyikén legkésőbb szeptember 21. csütörtök 12:00 óráig.

„Hosszúlépés kísérővel” – színház az újpesti Lámpásokkal
2023-09-29 18:00 - 19:30 | Újpesti Kulturális Központ: Ifjúsági Ház (1042 Budapest, István út 17-19.) színházterem
Kedves klubtagunk, tisztelt érdeklődő!
Ezúttal színházba hívunk: a Cri Du Chat Baráti Társaság „Hosszúlépés kísérővel” címmel előadást szervez klubjaink kedvelt helyszínén. A darabban egy sors-duett történetét követhetjük végig, mely a 2005-ben elhunyt Tar Sándor József Attila- és Márai Sándor díjas magyar író, szociográfus írásai és nyilatkozatai nyomán készült – színpadra alkalmazta Mayer Mónika. Szereplők: T. Almási Edit és Oláh Béla; gitáron közreműködik: Varga Zsombor.
Aki velünk tartott az ugyane szervezésben megvalósult irodalmi esten áprilisban (melyen a Költészet Napja alkalmából Hervay Gizella költőnő történetét ismerhettük meg), hosszú időre szóló élmény részese lehetett. Bátran ajánljuk: tarts velünk – nem fogsz csalódni!
Az előadás időtartama előreláthatóan 90 perc.
Csoportunk maximális létszáma 10 fő, melyet a jelentkezések sorrendjében fogunk feltölteni. A részvétel ingyenes; vakvezető kutya természetesen hozható.
A programra előzetes bejelentkezés szükséges legkésőbb 2023. szeptember 27. 12:00-ig! Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
A program minket érintő további részletei – esetleges változások, felszabaduló helyek, stb. – Facebook-eseményünkben olvashatóak:
https://fb.me/e/4PlQCE8If
A Cri Du Chat Baráti Társaság eseménylinkje:
https://fb.me/e/3iNcvfen3
Az eseménylinkek Facebook-profil megléte nélkül is megtekinthetőek.
Várunk szeretettel!

Látogatás a Vasúttörténeti parkban
2023-09-30 10:00 - 14:00 | 1142. Budapest, Tatai út 95.
A jelenlévők megismerhetik a Parkban található különleges vasutakat, kipróbálhatják a hajtányozást, fordítókorongozást.

Idősek Világnapi program (külsős program)
2023-10-02 10:00 - 12:00 | Stefánia Palota- Honvéd Kulturális Központ 1143 Budapest, Stefánia út 34-36.
Házasságról szó sem lehet vígjáték két részben

Fehérbot napi ünnepség
2023-10-02 14:00 - 16:00 | 1118 Budapest, Törökugrató utca 9.
Fehér bot napi ünnepség
Köszöntöt mond Fodor Ágnes a VGYKE Elnöke
Fellépők:
Horváthné Dunaveczki Leona ének
Helle Maximilian digitális zongora
A rendezvény ingyenes, de regisztrációhoz kötött,
jelentkezési határidő: szeptember 25. (hétfő) 12 ó ig.
Jelentkezni az alábbi elérhetőségeken lehet:
A rendezvény támogatója: Budapest Főváros XI. kerület Újbuda Önkormányzata
Mindenkit várok sok szeretettel:

Rákosmente októberi klubnapja
2023-10-02 14:00 - 16:30
Ismerkedés az új művelődési házzal, információk a rollerekkel kapcsolatban, latin-amerikai dallamok telefonon keresztül

Fehér Bot Napi klubdélután
2023-10-04 15:00 - 17:00 | Újpesti Ifjúsági Ház 1042 Budapest, István út 17-19
Kedves klubtagunk, tisztelt érdeklődő!
Az október a Látás hónapja, október 15. pedig a látássérültek nemzetközi napja – A fehér bot napja.
A fehér bot a vakok utcai közlekedésének közismert és elengedhetetlen segédeszköze. A nemzetközi nap célja a közvélemény figyelmének felhívása a vakok és a gyengén látók sajátos helyzetére, keresve a társadalomba való teljesebb beilleszkedésük lehetőségeit.
Ahogy minden évben az idén is tagjainkkal együtt ünnepeljünk a nevezetes napot.
Az idei év mégis más, mint a többi.
Idén a Lámpás Klub 10éves. Mi lehetne jobb alkalom az ünneplésre mint ez a nap…

Idén előszőr Fehérbot napi Ünnepség Pesterzsébeten
2023-10-05 14:00 - 16:30 | Csili Művelődési Központ “B” épület (1201 Budapest, Baross utca 55.)
Sok szeretettel hívok Mindenkit a pesterzsébeti Lámpás Klub által idén először tartandó Fehérbot napi Ünnepségünkre.
A jó hangulatról gondoskodik Sulyok Péter humorista, valamint a Vakrepülés Színtársulat kápráztat el minket produkciójával.
A program zárásaként egy kis megvendégeléssel készülünk a jelenlévőknek.
